钦定古今图书集成/明伦汇编/交谊典/第062卷 > 吕豫石集 > 《徐梦弼以诗求芦菔辄次来韵》刘迎
## 钦定古今图书集成/明伦汇编/交谊典/第062卷 > 吕豫石集 > 《徐梦弼以诗求芦菔辄次来韵》刘迎

“昔闻赵州老，老大有汎爱。说法利人天，机缘不胜载。
当年镇府话，盖以小喻大。具眼领略之，于兹岂无待。
呜呼后来者，见趋远不逮。又闻东坡翁，谪居饱鲑菜。
暮年海南住，几席溪山对。自馔一杯羹，老狂犹故态。
最喜霜露秋，味出鸡豚外。乃知作诗本，口腹无不赖。
风流二大士，妙处无向背。在家与出家，相投若针芥先生今复然，秀句笔端快。谁云修法供，游戏出狼狈。
一饱待明年，桑麻歌《佩佩》。